[{"text_idx": "#000000", "text": "Kolekto Montserrat Franquesa i Go\u0300dia"}, {"text_idx": "#000001", "text": "Subirats prezentas la unuan itineron de la vino kaj la c\u0302ampanjo en Esperanto"}, {"text_idx": "#000002", "text": "Danke al la kunlaboro de la Asocio de Amikoj de la Muzeo de Esperanto de Subirats, tiu c\u0302iu municipo proponas siajn diskonigajn informojn pri siaj Vinaj Itineroj en Esperanto. La itinerojn vi povas trovi en la retejo de la Muzeo de Esperanto kaj ankau\u0306 en tiu de la Turisma Organizaj\u0302o de Subirats. La turismaj\u0302o estas indikita per sia esperantigo \u2018Vinaj itineroj de Subirats\u2019, profitante la renovigon de la afis\u0302aro pri la turismaj itineroj, kiuj ekde nun proponas informi per pliigita realo."}, {"text_idx": "#000004", "text": "La Vinaj Itineroj de Subirats estis unu el la unuaj turismaj\u0302oj proponitaj post la kreado de la Turisma Organizaj\u0302o de Subirats en 2001. Ili estas tre bone indikitaj surloke, ankau\u0306 per diskonigaj afis\u0302oj pri la vinberaj varioj, la kampara laboro kaj la klimato. Ili estas atingeblaj dum la tuta jaro kaj eblas ilin sekvi memzorge au\u0306 akompane de gvidisto."}]